ໄພທຳມະຊາດຮ້າຍແຮງ ປະທະ ພາກຕາເວັນຕົກ ຂອງສະຫະລັດ
ເຂດອ່າວ ແຊນ ແຟຣນຊິສໂກ ແລະເມືອງຕ່າງໆ ຕາມຊາຍຝັ່ງ ມະຫາສະມຸດປາຊິຟິກ ຂອງລັດ ຄາລິຟໍເນຍ ປະເຊີນໜ້າກັບ ດິນຟ້າອາກາດປັ່ນປ່ວນ ທີ່ຮ້າຍແຮງ.
ຫລັງຈາກໄດ້ປະສົບກັບຄວາມແຫ້ງແລ້ງ ຢ່າງເປັນປະຫວັດ ການ ມາເປັນເວລາ ຫລາຍເດືອນ ບັນດາລັດຕ່າງໆຢູ່ທາງ ພາກຕາເວັນຕົກ ຂອງສະຫະລັດ ໄດ້ຖືກຖະຫລົ່ມ ໂດຍພະ ຍຸຮ້າຍແຮງ ທີ່ມາພ້ອມກັບຝົນຕົກໜັກ ລົມແຮງ ແລະແມ່ນ ແຕ່ຫິມະ ຂົງເຂດອ່າວ ຂອງນະຄອນ San Francisco ຂອງລັດ California ແລະເຂດເໜືອຂຶ້ນໄປນັ້ນ ໄດ້ປະເຊີນກັບຝົນ ຕົກໜັກ  ນຳ້ຖ້ວມ ແລະດິນເຈື່ອນໃນວັນພະຫັດ ແລະໃນ ຕອນເຊົ້າວັນສຸກວານນີ້ ຢູ່ໃນບາງເຂດ ທາງການໄດ້ເຕືອນພວກຊາວບ້ານວ່າ ເຂົາເຈົ້າອາດຈະຕ້ອງໄດ້ຍົກຍ້າຍ ອອກຈາກບ້ານເຮືອນຂອງເຂົາເຈົ້າ ຢູ່ເຂດເໜືອຂຶ້ນໄປ ທີ່ລັດ Washington ນັ້ນ ຝົນຕົກໜັກ ແລະຟອງທະເລໄດ້ສ້າງຄວາມ ເສຍຫາຍຢູ່ຕາມຊາຍຝັ່ງ ມີຄົນບັນທຶກພາບ ເຮືອນຫລັງນຶ່ງໄຫລລົງໄປສູ່ມະຫາສະມຸດ ປາຊິຟິກ ທີ່ຫາດຊາຍ Washaway ເຂດອ່າວ San Francisco ໄດ້ຖືກຖະຫລົ່ມໜັກທີ່ສຸດ ຖະໜົນຫົນທາງຖືກນຳ້ຖ້ວມ ຕົ້ນ ໄມ້ຖືກໂກ່ນລົ້ມ ແລະຫລາຍພັນຄົນ ບໍ່ໄດ້ໄປການ ແລະໂຮງຮຽນ ຫິມະຕົກໜັກ ຍັງໄດ້ຖະຫລົ່ມຢູ່ເຂດພູຜາທາງພາກເໜືອຂອງລັດ California ບ່ອນຫລີ້ນ ski ຢູ່ຕອນເໜືອຂອງສາຍພູ Sierra Nevada ຊຶ່ງບ່ອນທີ່ບັນດາໂຮງຮຽນ ແລະຖະໜົນຫົນທາງປິດໝົດ ຍ້ອນຫິມະຕົກໜັກ ແລະໄຟຟ້າມອດ  ຄາດວ່າ ຈະມີຫິມະ ຕົກເຖິງ 3 ຟິດ ຫລື ນຶ່ງແມດ ຫລັງຈາກຫິມະເຊົາຕົກ